*Saopštenje za medije,* 21.08.2022.

**Zatvaranje Interakcija festivala – dodela nagrada najboljim filmovima Festivala i projekcija filmova snimljenih tokom Kampa Interakcija 2022**

U Bioskopu SKC Požega, u utorak 23. avgusta 2022. u 20h biće svečano zatvoren prvi Festival kratkog dokumentarnog filma – *Interakcija* i dodeljene nagrade – Nagrada za najbolji film festivala i Nagrada publike. Takođe, u okviru programa zatvaranja Festivala, biće prikazani dokumentarni filmovi nastali u okviru 17. izdanja *Interakcija*: Studentskog filmskog kampa.

Program prvog *Interakcija* festivala održan od 17. do 24. avgusta predstavio je publici 23 vrhunska kratka dokumentarna filma u okviru takmičarskog i dva prateća programa – *U fokusu: Poljska* i *Interscree*n. Od izabranih filmova za takmičarski program, tročlani međunarodni žiri sastavljen od istaknutih filmskih profesionalaca koji su postigli zapažene rezultate u polju dokumentarnog filma, na međunarodnom nivou – Iva Radivojević (Srbija/SAD), Pavel Možar (Nemačka) i Vladimir Perović (Srbija), izabrali su dobitnika Nagrade za najbolji film Festivala, a na osnovu glasova publike biće dodeljena i Nagrada publike. Nagrada za najbolji film se dodeljuje reditelju filma, a obezbeđuje je Sirogojno Company, dok je statua autorsko rešenje vajara Marka Crnobrnje.

\*\*\*

Učesnici 17. Kampa *Interakcija* su proteklih dana, u Užicu, Čačku i Požegi snimali kratke dokumentarce uz mentorstvo izraelskog reditelja Efima Graboja.

Ekipa u Čačku, na čelu mladim rediteljem Jovanom Dopuđom iz Srbije, snimila je film „Rajkova sreća” o Čačaninu Rajku koji pokušava da opstane u svom gradu, dok nastoji da pronađe i ženu za sebe. Užička ekipa, sa rediteljem Abrahamom Eskobedo Salasom, pronašla je inspiraciju za film upoznavši fotografa Miloša Cvetkovića Cveklu i snimila film pod nazivom „Jesenja sonata”, dok je požeška ekipa na čelu sa rediteljkom Jovanom Avramović u filmu „Povratak“ imala za temu introspektivno putovanje ove mlade rediteljke po povratku u svoj rodni grad u kome nastoji da pronađe deliće proteklih vremena.

U okviru ovogodišnjeg programa Interakcija 2022 (Kamp, Radionica i Festival) ugostili smo 43 učesnika iz 25 zemalja: Argentina, Belgije, Brazil, Poljska, Izrael, Holandija, Španije, Velika Britanija, Hong Kong, Indija, Litvanija, Nemačka, Slovačka, Švajcarska, Kanada, Češka, Estonija, Slovenija, Francuska, Južna Afrika, Moldavija, Danska, Meksiko, Kuba i Srbija.

Pored Kampa i Festivala, od 17. do 24. avgusta u Požegi je održana Interakcija: Radionica dokumentarnog filma, na kojoj je učestvovalo 27 izabranih mladih dokumentarista iz Nemačke, Slovačke, Indije, Brazila, Litvanije, Estonije, Argentine, Poljske, Meksika, Velike Britanije, Slovenije, Južnoafričke Republike, Belgije i Srbije. NJihovi predavači i tutuori bili su afirmisani dokumentaristi - Rada Šešić, Vladimir Perović i Marko Grba Singh.

NFC Filmart organizuje program Interakcija 2022 uz podršku švajcarske vlade, u okviru projekta *Kultura za demokratiju* koji sporovodi Hartefakt fond, te Ministarstva kulture i informisanja Srbije, Filmskog centra Srbije, Grada Čačka, Cinnamon Films, Opštine Požega i drugih partnera i sponzora.

Više informacija na sajtu [www.film-art.org/interaction](http://www.film-art.org/interaction)

Unapred hvala na objavi i srdačan pozdrav,

 \_\_\_\_\_\_\_\_\_\_

**Interakcija – odnosi sa javnošću**

**Slađana Petrović Varagić, izvršna direktorka**

 e: office@film-art.org |​ m: +381 63 8507035

**Ana Ostojić, kordinatorka komunikacija**

e:interaction@film-art.org |​ m: +381 65 2555393